ৰাজ্যখনক এখন সেউজ আৰু স্বচ্ছ ৰাজ্য হিচাপে গঢ়ি তোলাৰ লক্ষৰে মুখ্য মন্ত্ৰী সৰ্বানন্দ সোণোৱালৰ নেতৃত্বত 'মাইগভ আছাম'ৰ উদ্যোগত তিনিচুকীয়া জিলাৰ তৰাজান গাঁৱত 'স্বচ্ছ আৰু সেউজ গাঁও' কাৰ্যসূচীৰ আজি আৰম্ভ কৰা হয়।
ৰাজ্যখনৰ ৩৩ জিলাক সামৰি প্ৰস্তুত কৰা এই কাৰ্যসূচী শুভাৰম্ভ কৰে প্ৰথিতযশা পৰিৱেশবিদ পদ্মশ্ৰী যাদৱ পায়েঙে। অনুষ্ঠানত ভাষণ প্ৰদান কৰি পায়েঙে পৰিৱেশ সংৰক্ষণৰ দিশত জনসাধাৰণৰ দায়িত্ব আৰু কৰ্তব্য তথা উপযুক্ত সজাগতাৰ কথা উল্লেখ কৰে।
তদুপৰি উক্ত অনুষ্ঠানতে বন বিভাগৰ সহযোগত ৰাইজৰ মাজত গছ পুলি বিতৰণ কৰাৰ লগতে ক্ৰীড়া বিভাগৰ উদ্যেগত যুৱক-যুৱতী সকলৰ মাজত বিভিন্ন ধৰণৰ ক্ৰীড়া সামগ্ৰী বিতৰণ কৰা হয়।
আজি এই অনুষ্ঠানত ডিব্ৰুগড় লোকসভা সমষ্টিৰ সাংসদ ৰামেশ্বৰ তেলী, বিধায়ক ক্ৰমে সুৰেন ফুকন, সঞ্জয় কিষাণ, তিনিচুকীয়া জিলাৰ উপায়ুক্ত অইনাম চৰন কুমাৰ সিঙকে ধৰি কেইবাজনো গণ্য-মান্য ব্যক্তি উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
